open-index/open-wikipedia-markdown huggingface dataset:
Slipp Willy fri

***Slipp Willy fri*** er en amerikansk familiefilm som hadde kinopremiere i USA 16. juli , regissert av Simon Wincer.

I Norge gikk filmen tekstet på kino, men fikk norsk tale på VHS og DVD

## Handling
Langs kysten av USA svømmer en flokk spekkhoggere fredelig, men de blir sporet opp av en gruppe hvalfangere. En av spekkhoggerne har et sett med tre flekker, og denne blir fanget og sendt til Northwest Adventure Park - uten at resten av spekkhoggerens familie klarer å forhindre dette. Flere måneder senere i Portland, Oregon bor den 12 år gamle Jesse, som ble forlatt av sin fremmedgjorte mor seks år tidligere. En kveld bryter han og Perry, en foreldreløs gutt, inn i parken for å vandalisere området. Der møter Jesse spekkhoggeren, som nå har fått navnet Willy. Jesses sosialarbeider Dwight sørger for at han ikke blir straffet, i bytte mot at han rydder opp i graffitien han hadde funnet på ved parken.

Den nye fosterforeldrene hans heter Annie og Glen Greenwood som forsøker å støtte ham, men Jesse oppfører seg uregjerlig og er fiendtlig mot dem. Jesse møter Willy igjen. Men Willy blir sett på som sur og lite samarbeidsvillig av Rae Lindley, treneren ved parken deres. Men spekkhoggeren ser ut til å like Jesses munnspill, og redder ham fra å drukne. De to innleder snart et tettere bånd, og Jesse blir også venn med Willys trener Randolph Johnson. Jesse får senere tilbud om sommerjobb ved parken, og liker seg etter hvert mye bedre ved sitt nye fosterhjem. Park-eier Dial ser talentet Jesse og Willy har sammen, og håper å endelig tjene penger på Willy. På åpningsdagen nekter imidlertid Willy å opptre for gjestene.

Jesse, som ikke klarer å få ham til å gjøre triks, og takler ikke presset fra tilskuerne, løper sin vei i tårer. Willy ødelegger også vann-tanken sin i stress-indusert raseri, etter å ha fått nok av menneskenes konstante bråk rundt ham. Men Jesse legger merke til at Willys familie forsøker å få kontakt med Willy fra utsiden av parken. Han innser hvor dårlig Willy føler seg i fangenskap. Men Jesse oppdager også at ett par ansatte ved parken planlegger å bevisst skade vann-tanken Willy befinner seg i, slik at vannet gradvis kommer til å lekke ut og drepe Willy. Dermed håper parken å få tilbake en million dollar på en forsikring. Jesse klekker derfor ut en plan for å frigjøre Willy, og slippe ham løs til havet.

## Oppfølgere
I 1995 kom Free Willy 2 og i 1997 kom Free Willy 3: Redningsaksjonen

## Utgivelser i Norge
Filmen ble utgitt på VHS i 1994 og DVD i 2003, begge versjonene har norsk tale.

## Rolleliste

## Referanser


## Eksterne lenker
*
Anne Bergh

**Anne Bergh** (født 1965) er en norsk organisasjonsleder som var generalsekretær i Norges Røde Kors fra 1. november 2022 til mars 2025. Bergh kom til Røde Kors fra stillingen som fagdirektør og leder for klynge for global helse ved Folkehelseinstituttet. Hun har hovedfag fra Institutt for kulturstudier ved Universitetet i Oslo, og har gått sjefskurset på Forsvarets høyskole.

## Referanser
Agraphus

***Agraphus*** er en slekt av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde.

## Utseende
Middelsstore, kraftige, ovale, skjellkledte snutebiller. Kroppen er tett kledt med lyse skjell. Snuten er kort og bred, de knebøyde antennene er festet noe innenfor spissen i groper som er åpne oppover. Pronotum er rundet, dekkvingene ovale med fine punktstriper.

## Levevis
Arten lever på sandstrender.

## Utbredelse
Gruppen er endemisk for østkysten av Nord-Amerika og på Bermuda.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Agraphini]]** Horn, 1876
******** Slekten ***Agraphus*** Say, 1831 
********* *[[Agraphus bellicus]]* (Say, 1831)

## Referanser




## Eksterne lenker
*
NR (New Radio)

**5G NR (New Radio)** er en radioteknologi som ble utviklet av 3GPP som en standard for 5G i perioden 2016 til 2018. 5G NR referer til den fysiske måten 5G-signalene sendes på, mens 5G omfatter mye mer bl.a. hvordan data kodes og fordeles mellom forskjellige radiofrekvenser.

5G NR bruker to brede frekvensområder, FR1 fra 410 MHz til 7125 MHz og FR2 fra 24250 MHz til 71000 MHz. 

Qatar-baserte Ooredoo var det første teleselskapet som tilbød kommersiell bruk av 5G NR i mai 2018. I Norge begynte Telia med utbygging av 5G NR i 2020. De ekstra frekvensene til 5G NR gjør at datahastighetene for 5G kan være høyere enn for LTE (4G), men 5G er delvis basert på 4G infrastruktur.

5G kan benytte dynamisk spektrum-deling (DSS) der LTE og 5G NR er tidsmultiplekset og 4G brukes til kontrollfunksjonene. «Non-standalone mode» (NSA) der LTE brukes til kontroll, mens 5G NR benyttes mot brukerne. I et slikt nett er forbindelsene avhengig av både LTE og 5G NR og har vært omdiskutert fordi den kan stå i veien for «standalone mode». I «standalone mode» er all trafikk basert på 5G NR, men skiller seg fra de andre ved at LTE ikke benyttes og det blir vanskeligere å bruke det eksisterende nettet.

## Referanser
Inculter

**Inculter** er et norsk trash metal band fra Fusa. 

Siden oppstarten i 2012 har bandet gitt ut tre album, *Persisting Devolution*, *Fatal Visions* og *Morbid Origin*. 

Bandet er nominert til Spellemannprisen 2023 i kategorien metal for albumet *Morbid Origin*.

## Diskografi
* *Persisting Devolution* (Edged Circle Productions, 2015)
* *Fatal Visions* (Edged Circle Productions, 2019)
* *Morbid Origin* (Edged Circle Productions, 2023)

## Referanser


## Eksterne lenker
*
Breffu

**Breffu** (født ukjent år i de akwamutalendes stat Akwamu i det senere Ghana, død i april 1734) var en slavinne i den danske kolonien Sankt Jan. 

Hun var leder for slaveopprøret på St. Jan i 1733. Sammen med 23 andre ledere begikk hun i april 1734 kollektivt selvmord i et rituale for å unngå å havne i fiendens hender som opprøret hold på å bli mislykket. 

Det var først etter tapet av så mange opprørere at den fransk-danske armé innså at lederen for opprøret var en kvinne. Breffu kalles også for *dronningen av St. John*.

## Referanser
Coolship

Et **coolship** (anglifisert versjon av det nederlandske/flamske ordet "koelschip") er en type bryggekar som brukes i produksjon av øl. Det er et bredt, åpent, flatt kar der vørter kan kjøles ned. 

Med moderne industriell ølbrygging har coolship stort sett gått ut av bruk, ettersom volumet med vørter som produseres ville krevd kar som er upraktisk store. De brukes dog fortsatt i tradisjonell lambic-brygging, der vørteren er avkjølt og luftbårne gjær og bakterier som er tilstede i bryggeriet, får lov til å inokulere ølet naturlig, for å skape en spontan gjæring.

## Referanser


## Eksterne lenker
*
EM i friidrett innendørs 2015 – 60 meter menn

**60 meter for menn** under EM i friidrett innendørs 2015 ble arrangert i Praha 7. mars 2015 klokken 10:35 (forsøksheat), 8. mars 14:55 (semifinaler) og 17:15 (finale) lokal tid.

## Resultater
### Forsøksheat
Kvalifisering: De fire første i hvert heat (Q) og de fire raskeste ellers (q) kvalifiserte seg til semifinalene.

### Semifinaler
Kvakifisering: De to første i hvert heat (Q) og de to raskeste ellers (q) kvalifiserte seg til finalen.

### Finale
Resultatene var som følger: 

## Referanser
Else Karin Bache

**Else Karin Bache** (født 1982) er en norsk kickbokser som representerer Champions Kickboxingklubb.

Hun vant fire NM-gull i perioden 2008–2022. 

## Medaljer i norske mesterskap

## Referanser




## Eksterne lenker
*  Else Karin Bache – kickboxing-portal.no
Teresa’s Tattoo

***Teresa’s Tattoo*** er en amerikansk kriminalfilm fra 1994, regissert av Julie Cypher. Hovedrollene spilles av C. Thomas Howell, Nancy McKeon, Lou Diamond Phillips og Melissa Etheridge. Filmen hadde premiere i USA i mars 1994.

## Handling
Historien begynner med at Gloria (spilt av Adrienne Shelly) blir holdt som gissel av Mooney (spilt av Anthony Clark) og Titus (spilt av Matt Adler) og hun forsøker å irritere dem ved å bytte TV-kanaler og hoppe foran TV-skjermen når de forsøker å følge med på TV. Titus skjeller henne ut, og foreslår at hun heller burde ta seg en svømmetur i bassenget deres – noe hun senere går med på. Når hun leker i bassenget drar Gloria en trampoline nær basseng-kanten, og begynner å hoppe på den før hun glir og faller i bassenget.

Historien hopper deretter til et universitet hvor Teresa Brigger (også spilt av Adrienne Shelly) studerer matematikk. Hun har en uhyggelig likhet med Gloria. Filmen går snart tilbake til bassenget hvor Carl, Titus og Mooneys sjef, dukker opp. Men de oppdager at gisselet deres, som de har krevd løsepenger for, har dødd etter å ha druknet i bassenget deres. De bestemmer seg for å lete etter en annen ung kvinne, som ser ut som den avdøde Gloria slik at de kan gjennomføre resten av avtalen deres – og få løsepengene de ønsker seg.

## Skuespillere
* C. Thomas Howell som Carl
* Nancy McKeon som Sara
* Lou Diamond Phillips som Wheeler
* Casey Siemaszko som Michael
* Brian Davila som Elvis
* Jonathan Silverman som Rick
* Joe Pantoliano som Bruno
* Melissa Etheridge som en prostituert
* Adrienne Shelly som Teresa Brigger / Gloria
* Majel Barrett som Henrietta
* Anthony Clark som Mooney
* Tippi Hedren som Evelyn Hill
* Matt Adler som Titus
* k.d. lang som Michelle

## Referanser


## Eksterne lenker
*
Liv Wisnes Haugen

**Liv Harriet Wisnes Haugen** (1929–2024) var en norsk jurist og embetskvinne.

Liv Wisnes Haugen ble født på Eide på Nordmøre, men vokste opp i Sandnessjøen og på Hamar. Hun tok artium ved Hamar katedralskole, og var utdannet sykepleier og jurist. I 1961 ble hun ansatt som sekretær i yrkesskadeavdelingen i Rikstrygdeverket, og hun ble kontorsjef og leder for juridisk kontor i 1971. Senere ble hun underdirektør og leder for uførhetsavdelingen, etter hvert avdelingsdirektør .

Liv Wisnes Haugen var første kvinne med direktørtittel i Rikstrygdeverket. Tidligere hadde hun blant annet vært dommerfullmektig ved Indre Follo sorenskriverembete i Ski. Hun var også prosjektleder for gjennomføringen av ny folketrygdlov, som trådte i kraft i 1997. 

Hun deltok i lokalpolitikken i Oppegård for Høyre, både som medlem i kommunestyret, leder av barnevernnemda, nestleder i sosialstyret og tolv år som medlem av forliksrådet.

## Referanser
Pizzasnurr

**Pizzasnurr** er en slags bolle av pizza, hvor man ruller sammen pizzadeigen som en rullekake. I en pizzasnurr kan det brukes alle typer pizzafyll, alt etter hva man har tilgjengelig. Pizzasnurrer kan brukes til lunsj, middag, turmat med mer. 

## Referanser
Bill Fay

**Bill Fay** (1943–2025) var en sanger, pianist og låtskriver fra London i England. Fay platedebuterte i 1967 med en singel på plateselskapet Deram Records. Han albumdebuterte i 1970, og han ga ut neste album i 1971. Albumene solgte dårlig og han fikk derfor ikke forlenget platekontrakten. Noen år seinere spilte han inn et nytt album, men dette ble aldri utgitt da og Fay ga deretter ikke ut noen musikk på mange år.

I 1998 ble de to albumene gjenutgitt, og i 2005 kom den skrinlagte tredje platen ut. Det hadde da blitt en slags kult rundt Fay hvor han ble kalt en tapt røst fra 1970-årene. Mellom 2012 og 2020 ga han ut tre helt nye studioalbum.

Comebacket, *Life is people* (2012), plasserte seg på topp fem i Norge og Fay havnet for første gang på albumlisten i England. Gjest på albumet var Jeff Tweedy fra Wilco.

Etter tre år fulgte *Who is the sender?*, og i  2020 *Countless Branches*. Man kan også høre hans musikk i den norske TV-serien *[[Exit (TV-serie)|Exit]]*.

## Diskografi
* *Bill Fay* (1970)
* *Time of the Last Persecution* (1971)
* *Tomorrow, Tomorrow & Tomorrow* (2005, innspilt 1978)
* *Life Is People* (2012)
* *Who Is the Sender?* (2015)
* *Countless Branches* (2020)

## Referanser


## Eksterne lenker
*
Vestfoldminne

***Vestfoldminne*** er en lokalhistorisk årbok utgitt av Vestfold historielag i perioden fra 1924 til hittil siste utgave i 2013/2014. Syv av årbøkene dekker to år, én dekker tre år, for 21 av årene er det ikke gitt ut årbok.

## Referanser


## Eksterne lenker
* Innholdet i ''Vestfoldminne'' på Vestfold historielags nettsider
Atomisk, konsistent, isolert, durabel

Innen informatikk er **atomisitet, konsistens, isolasjon og durabilitet** (engelsk forkotelse: **ACID**) fire egenskaper for databasetransaksjoner som har til hensikt å garantere gyldige data til tross for strømbrudd, tekniske feil og andre uhell. 

I databaseøyemed kalles en sekvens av databaseoperasjoner som tilfredsstiller ACID-egenskapene (som kan oppfattes som en enkelt logisk operasjon på dataene) for en *transaksjon*. For eksempel kan en overføring av midler fra en bankkonto til en annen (selv om det involverer flere steg som å debitere en konto og kreditere en annen) anses som en enkelt transaksjon.

## Historie
I 1983 foreslo Andreas Reuter og Håkon Håkonsson forkortelsen ACID basert på tidligere arbeider av Jim Gray som hadde foreslått atomisitet, konsistens og durabilitet (ACD - men ikke isolasjon) som egenskaper for transaksjoner. Disse fire egenskapene har vært viktige i utviklingen av databasesystemer.

Ifølge Gray og Reuter støttet IBM Information Management System ACID-transaksjoner allerede i 1973 (selv om forkortelsen først ble opprettet senere).

## Egenskaper
* **Atomisk**: At en transaksjon enten fullføres fullstendig eller ikke i det hele tatt
* **Konsistent** (konsistensbevaring): Databasesystemet sikrer at en transaksjon bare kan ta databasen fra en konsistent tilstand til en annen
* **Isolasjon** (transaksjonsisolasjon): Databasesystemet sørger for at samtidige transaksjoner ikke forstyrrer hverandre, altså at de utføres isolert fra hverandre
* **Durabilitet** (permanent): At et databasesystem garanterer at transaksjoner som har blitt forpliktet (*committed*) overlever permanent i tilfelle krasj

## Se også
* Lås (informatikk)
* OSI-modellen
* Opprett, les, oppdater og slett (CRUD)

## Referanser
Anomophthalmus

***Anomophthalmus*** er en slekt av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde.

## Utseende
Middelsstore, kraftige, gråbrunt-spraglete snutebiller. Snuten er kort og bred, bare litt lengre enn bred. Fasettøynene er utstående, med et "øyelokk" som dekker dem på oversiden. Pronotum er avrundet firkantet og har to dype og brede lengdefurer. Dekkvingene er ovale, med flere opphøyde knøler eller pigger.

## Levevis
Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter.

## Utbredelse
Gruppen er utbredt i Argentina og Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Anomophthalmini]]** Morrone, 1998
******** Slekten ***Anomophthalmus*** Fairmaire, 1884
********* *[[Anomophthalmus insolitus]]* Fairmaire, 1884 

## Referanser




## Eksterne lenker
* Bilder av ''Anomophthalmus insolitus''
*
Oli Chignell

**Oliver Chignell** (født 16. februar 1998) er en newzealandsk friidrettsutøver som hovedsakelig konkurrerer i langdistanseløp. Hans fremste internasjonale meritt er gull på 5000 meter under Oseaniamesterskapet i friidrett 2019.

## Idrettskarriere
Campbell deltok i det newzealandske U20-mesterskapet i friidrett 2016, og ble der nummer fem på 5000 meter og nummer ni på 1500 meter. Året etter ble han nummer to på 1500 meter og 5000 meter under det newzealandske U20-mesterskapet. Han kom på femteplass i det newzealandske mesterskapet på 3000 meter i 2018, og samme år vant han 5000 meter under det newzealandske mesterskapet i friidrett. Han vant også det newzealandske mesterskapet i 10 km gateløp i 2018.

I 2019 ble han nummer to på 5000 meter under det newzealandske mesterskapet i friidrett, og han vant 5000 meter under Oseaniamesterskapet i friidrett 2019. Han deltok ikke i noen nasjonale eller internasjonale mesterskal i 2020, men i 2021 ble han nummer tre på 5000 meter under det newzealandske mesterskapet i friidrett, og han fikk samme plassering i 2022.

## Referanser


## Eksterne lenker
*
Branca Lie

**Branka Lie** (født **Marjanovic**; 1948–2026), kjent under navnet **Branca Lie**, var en kroatisk-norsk dr.scient., forfatter og førsteamanuensis emeritus i pedagogikk og psykologi ved Høgskolen i Innlandet.  

## Virke
Hun hadde grunnutdanning som lærer, var cand.philol. og dr.scient. ved Universitetet i Oslo. Hun hadde også lærerskole, pedagogisk akademi og universitetseksamener (filosofi og pedagogisk psykologi) fra utlandet. Lie var forfatter av flere fagbøker som handler om begavede barn og unge, skolefobi og internettavhengighet og hvordan det kan påvirke utviklingen av skolefravær hos elevene, samt hvordan skolen og PP-tjenesten i samarbeid med foreldrene kan hjelpe barn og unge med problematisk interaktiv mediebruk. 

Lie var førsteamanuensis emeritus ved Høgskolen i Innlandet, fakultet for økonomi og samfunnsvitenskap, institutt for psykologi. Hun hadde flere stillinger i Oslo-skolen og i Utdanningsetaten i Oslo. Hun hadde ansettelse i PP-tjenesten ved Sørlandet kompetansesenter og Torshov kompetansesenter som rådgiver og avdelingsleder. Hun var også førsteamanuensis i pedagogikk ved Høgskolen i Stavanger, og i perioden 2008–2017 var hun førsteamanuensis ved Høgskolen i Lillehammer i spesialpedagogikk og i pedagogisk psykologi, og førsteamanuensis (språklærer) ved Forsvarets skole i etterretnings- og sikkerhetstjeneste. 

## Bibliografi (utvalg)
* 1986: Hajdemo u Jugoslaviju. Universitetsforlaget. (Innføring i serbo-kroatisk språk.)
* 1996: Det slaviske og det norske språk og kultur i kontakt: innflytelsen fra norsk miljø og språk på innvandrerungdom fra eks-Jugoslavia. Doktoravhandling, Universitetet i Oslo.
* 2004: Skolefaglige mestringsproblemer hos minoritetsspråklige elever. I: Befring, E. & R. Tangen: Spesialpedagogikk. Cappelen Akademisk Forlag.
* 2007: Minoritetsspråklige ungdommer med norskspråkrelaterte vansker. I: Møller, J. & L. Sundli: Læringsplakaten – skolens samfunnskontrakt. Høyskoleforlaget.
* 2011: Kartlegging, testing og faglighet og den pedagogiske faglighet. I: Haaland, Ø. mfl.: Pedagogikk for en ny tid. Oplandske Bokforlag.
* 2014: *Eksepsjonelle og dobbelteksepsjonelle elever*. Cappelen Damm Akademisk. ISBN 9788202419028
* 2016: *Begavede barn i barnehagealder*. Cappelen Damm Akademisk. ISBN 9788202487249
* 2017: *Begavede barnehagebarns læring – i teori og praksis.* Cappelen Damm Akademisk. ISBN 9788202541439
* 2019: *Nye perspektiver på minoritetsspråklige elever*. Cappelen Damm Akademisk. ISBN 9788202587390
* 2021: *Redde for skolen*. Universitetsforlaget. ISBN 9788215043852
* 2023: *Fra skolefravær til skoledeltagelse – barrierer og løsninger*. Universitetsforlaget. ISBN 9788215060972

## Referanser
Vedvarenhet

I informatikk er **vedvarenhet** en egenskap som betyr at tilstanden til et system utlever (vedvarer lengre enn) prosessen som skapte den. Dette oppnås i praksis ved å lagre tilstanden som data i et datalager. Programmer må overføre data til og fra lagringsenheter, og må avbilde fra de opprinnelige datastrukturene i programmeringsspråket til lagringsenhetens datastrukturer. 

For eksempel oppnår bilderedigeringsprogrammer eller tekstbehandlingsprogrammer vedvarende tilstander ved å lagre dokumentene sine til filer.

## Vedvarende lag
Et **vedvarende lag** er et programvarelag det som gjør det lettere for et program å vedvare sin tilstand. De fleste vedvarende lag vil ikke oppnå vedvarenhet direkte, men vil bruke et underliggende databasehåndteringssystem.

En **[[vedvarende landingssone]]** (engelsk: *persistent staging area*) er et eksempel på et vedvarende lag brukt i datamodellering.

## Se også
* Vedvarende data
* Vedvarende datastruktur
* Vedvarende identifikator
* Vedvarende minne
* Copy-on-write
* Opprett, les, oppdater og slett (CRUD)
* Ortogonalitet
* Øyeblikksbilde

## Referanser
Landingsområde

**Landingsområde** kan ha flere betydninger

* Helipad, et landingsområde eller plattform for helikoptre
* Flyplass, flystasjon eller lufthavn
* Landingssone i datavarehus, et lagringsområde for mottak av data før databehandling
Tamara Siomina

*'Tamara Petrovna Siomina* (russisk *Тамара Петровна Сёмина*, født 25. oktober 1938 i Lgov, Kursk Oblast i Sovjetunionen) er en russisk skuespillerinne. 

## Filmografi (utvalg)
* 1960 – *[[Oppstandelse (1960)|Oppstandelse]]* (Воскресение)
* 1968 – *[[Gullkalven (1968)|Gullkalven]]* (Золотой телёнок)

## Referanser


## Eksterne lenker
*
Opprett, les, oppdater og slett

I programmering er **opprett, les, oppdater og slett** (ofte referert til som **CRUD**, fra engelsk: *create, read, update and delete*) de fire grunnleggende operasjonene for vedvarende lagring av data.

## Historie
Begrepet ble sannsynligvis først popularisert av James Martin i sin bok fra 1983 *Managing the data-base environment*.

## Konsept
Data kan legges inn på et *område* på en lagringsmekanisme. 

* Den grunnleggende egenskapen til en lagringslokasjon er at *innholdet* både er *lesbart* og *oppdaterbart*
* Før et lagringssted kan leses eller oppdateres må det bli *opprettet*, som vil si allokert og initialisert med innhold
* På et senere tidspunkt kan det hende at lagringsstedet må *ødelegges*, som vil si at det er ferdigstilt og deallokert

Sammen utgjør disse fire operasjonene de grunnleggende operasjonene for lagringsadministrasjon kjent som CRUD: *create*, *read*, *update*, *delete*.

## Database
Forkortelsen CRUD refererer til hovedoperasjonene som implementeres av databaser, og hver av bokstavene i akronymet kan avbildes til standard SQL-kommandoer:

Selv om relasjonsdatabaser er vanlige å bruke som et vedvarende lag i programvare finnes det også mange andre vedvarende lag. CRUD-funksjonalitet kan for eksempel implementeres med dokumentdatabaser, objektdatabaser, XML-databaser, tekstfiler eller binære filer. 

Noen stordata-systemer implementerer ikke oppdatering, men har i stedet bare tidsstemplet innsetting (journalføring) og lagrer en helt ny versjon av objektet hver gang.

## RESTful API-er
Forkortelsen CRUD brukes også om RESTful API-er, og kan avbildes til HTTP-metoder på følgende måte:

CRUD-operasjoner i HTTP samvarer med metodene GET (for *read*), PUT (for *create* og *update*), POST (for *create*, hvis man ikke har id eller uuid) og DELETE (*delete*) ettersom de har semantikk for lagringsadministrasjon, hvilket betyr at de lar brukeragenter direkte manipulere tilstandene til målressurser. POST-metoden derimot er en prosessoperasjon som har målressurs-spesifikk semantikk som vanligvis overskrider omfanget av CRUD-operasjoner.

## Se også
* Atomisk, konsistent, isolert, durabel (ACID)
* Innputt/utputt (I/O)
* Representational state transfer (REST)
* Datamanipuleringsspråk (DML)

## Referanser
Frøken løitnant

***Frøken løitnant*** (originaltittel: *Liebeskommando*, eller *Ich kenn' dich nicht und liebe dich*) er en tysk musikalsk filmkomedie fra 1931 regissert av den ungarske regissøren Géza von Bolváry, med Dolly Haas, Gustav Fröhlich og Livio Pavanelli i hovedrollene.

## Handling
Filmen handler om Antonia (spilt av Dolly Haas), som er datter av grev Scanagotti. Greven vil at Antonias bror Francesco skal velge en militær karriere som offiser, men Francesco drømmer om å bli komponist. Antonia ser muligheten til å komme seg ut i verden; hun kler seg ut som gutt og tar brorens plass på militærakademiet. I tre år klarer hun å holde alle for narr, men en dag leser greven i avisen om Francescos fine resultater på musikkonservatoriet. Det blir opp til Antonia å redde situasjonen, og hun får overbevist faren om at han må godta at Francesco velger musikken som levebrød. Antonia selv forlover seg med løytnant von Lorenz (spilt av Gustav Fröhlich), som hun har møtt på militærakademiet.

## Bildegalleri

Fil:Dolly Haas by Gregor Harlip.jpg|Et samlekort med portrett av Dolly Haas, som hun har signert Freundlichst Dolly Haas 
Fil:Bolváry Géza, Farkas Jenő és Gustav Fröhlich.jpg|Fotografi fra 1938 med regissøren Géza Bolváry til venstre og skuespilleren Gustav Fröhlich til høyre. (I midten står den ungarske fiolinisten Jenő Farkas (1899–1949).)


## Referanser


## Eksterne lenker
*
Mastodon

**Mastodon** har flere betydninger:

* Mastodon (programvare) – en fri programvare for å implementere distribuerte mikrobloggingstjenester
* Mastodon (band) – et teknisk progressiv/groove metal-band fra USA
* Mastodonter, en gruppe utdødde snabeldyr. Navnet *Mastodon* ble gitt til noen av de første funnene.
Mastodon (programvare)

**Mastodon** er en fri programvare for å implementere desentraliserte mikrobloggingstjenester, som i grunnleggende trekk ligner på den sosiale media plattformen tidligere kjent som Twitter. 

Mastodon-nettverket kalles ofte for Fødiverset, eller Allheimen, dog denne betegnelsen rommer også mange andre programvarer og deres servere, som i de fleste tilfeller lar seg koble opp til Mastodon servere.

Programvaren er utviklet av en ideell organisasjon drevet av Eugen Rochko, og ble opprettet i 2016. Den opplevde en økning i antall brukere da Elon Musk kjøpte opp Twitter i 2022.

Mastodon benytter en desentralisert protokoll for sosiale nettverk kalt ActivityPub. Protokollen støttes av standariseringsorganisasjonen World Wide Web Consortium (W3C).

## Norske servere
Personer som bor i Norge og norsktalende kan finne noen få små instanser av Mastodon. En rekke servere tillater ikke umiddelbar registrering, men krever at en administrator godkjenner en forespørsel om å lage konto. Denne forespørselen kan innebære at man må skrive en liten søknadstekst om hvorfor man ønsker å bli med.

Godkjenning er brukt til variende formål, men oftest som verktøy til følgende:

* Å unngå nye brukere som driver søppelposting (eksempel: reklame eller svindel)
* Å unngå nye brukere som har som hensikt i å bryte offisielle serverregler (eksempel: forbud mot hatytringer eller forbud mot pornografi)
* Innimellom vil enkelte administratorer også bruke søknadstekster som en mulighet til å vurdere hvor godt et nytt medlem vil "passe inn" i den sosiale kretsen som serveren prøver å danne, da noen servere har som formål å primært knytte sammen personer med en spesifikk tilhørighet eller interesse.

For verdensomspennende servere, besøk den offisielle Mastodon-nettsiden: joinmastodon.org/no/servers

## Referanser


## Eksterne lenker
* 
*
Madeleine Angelsen

**Madeleine Angelsen** (født 1998) er en norsk bokser fra Vestby som representerer Tønsberg-Kameratene.

Hun vant sju NM-gull i perioden 2017–2025. Hun vant kongepokalen i 2018 og 2023.

## NM-gull

## Referanser




## Eksterne lenker
*
Rose Lokissim

**Rose Lokissim** (1955–1986) var en av de første kvinnelige elitesoldatene i det afrikanske landet Tsjad. Hun kjempet mot diktatoren Hissène Habré i 1980-åra.

Hun vokste opp i en liten landsby i Tsjad. Faren var polygam. Hun beskrives som en fredelig og omsorgsfull person.

Sist i 1970-åra ble hun elitesoldat i Tsjads hær. I 1984 sluttet hun seg til den politiske opposisjonen. Sammen med flere andre ble hun arrestert 14. september 1984. Hun satt først fengslet som den eneste kvinnen blant seksti menn, og torturert i åtte måneder. Deretter blir hun overført til en kvinneavdeling. Mens hun var i fengsel, dokumenterte hun navn, overgrep og fengselsforholdene på papirlapper som hun fikk sendt ut av fengselet. Hun ble fordømt og avhørt igjen i 1986 for disse skriftlige vitnesbyrdene. Den 15. mai 1986 beordret diktatoren Habré at hun skulle henrettes.

Lokissims historie blir fortalt i den franske dokumentarfilmen *Parler de Rose* (*Talking about Rose*) fra 2015 av Isabel Coixet. Lokissim er oppført på UNESCOs liste over kvinner i afrikansk historie. 

## Referanser
Byrsopages

***Byrsopages*** er en slekt av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde. 

## Utseende
Middelsstore, avlange, ofte mørke snutebiller med kort snute. Snuten er kort og bred. >Kroppen er kraftig punktert, dekkvingene gjerne med noen lyse skjell, men ikke tett skjellkledt. Pronotum er ovalt, dekkvingene litt rundede. Noen arter har kraftige pigger på dekkvingene.

## Levevis
Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter.

## Utbredelse
Gruppen er utbredt i Øst-Asia (Japan).

## Systematisk inndeling
Gruppen blir noen ganger slått sammen med Alophini eller Tropiphorini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Byrsopagini]]** Lacordaire, 1863
******** Slekten ***Byrsopages*** Schönherr, 1842 
********* *[[Byrsopages dissimilis]]* (Faust, 1894)
********* *[[Byrsopages kiso]]* Nakane, 1963
********* *[[Byrsopages sachalinensis]]* Egorov, 1976
********* *[[Byrsopages villosus]]* Boheman, 1842

## Referanser




## Eksterne lenker
* Bilde av *Byrsopages villosus* https://bugguide.net/node/view/1024719

*
Uskyld (film fra 1953)

***Uskyld*** (originaltittel: *L'età dell'amore*) er en italiensk dramakomedie fra , regissert av Lionello De Felice.

## Handling
I en liten provinsby i Piemonte bor den femten år gamle Andrea. For å unnslippe hans undertrykkende familie og miljøet på skolen blir han sammen med en jente på hans egen alder, som heter Annetta. Familien hennes er langt fattigere enn Andreas familie, og faren hennes er ofte fraværende på grunn av jobb. Men faren til Annetta blir arrestert for bedrageri, og Andrea blir sendt til et internat.

Men seks måneder senere stikker Andrea av, etter han han oppdager at Annetta er gravid med hans barn. Annetta føder barnet, men hun dør kort tid senere. Babyen blir deretter adoptert av barnets morfar.

## Rolleliste
* Marina Vlady som Annetta Corelli
* Pierre-Michel Beck som Andrea Magliano
* Aldo Fabrizi som Padre di Annetta
* Fernand Gravey som Padre di Andrea
* Xenia Valderi som Madre di Andrea
* Vittorio Sanipoli som Sergio Grazzini
* Lola Braccini som Teresa Grazzini

## Referanser


## Eksterne lenker
*
Uskyld (film fra 1997)

***Uskyld*** (tyrkisk originaltittel: *Masumiyet*) er en tyrkisk dramafilm fra , regissert av Zeki Demirkubuz.

## Skuespillere
* Güven Kıraç som Yusuf
* Haluk Bilginer som Bekir
* Derya Alabora som Uğur
* Yalçın Çakmak som Cezaevi Müdürü
* İskender Altın som en Polis Memuru
* Doğan Turan som Otelci
* Melis Tuna som Çilem
* Ajlan Aktuğ som Enişte
* Nihal Koldaş som Abla

## Referanser


## Eksterne lenker
*
Uskyld (film fra 2000)

***Uskyld*** (originaltittel: *Innocence*) er en australsk dramafilm fra , regissert av Paul Cox.

## Handling
Etter mer enn førti år fra hverandre, innleder Andreas og Claire en affære som er like hensynsløs og intens som da de var unge elskere. Men situasjonen blir ytterligere komplisert når musikeren Andreas bestemmer seg for å komme i kontakt med sin ene store kjærlighet i livet, Claire, som fremdeles er gift med hennes første ektemann John.

Andreas og Claire opplever snart at forbindelsen de delte i deres yngre år fredemeles er der. Men det oppstår snart flere komplikasjoner, inkludert mulighetene for dårlig helse og død, samt innvirkningen deres forhold kan ha på John.

## Skuespillere
* Julia Blake som Claire
* Bud Tingwell som Andreas Borg
* Kristine Van Pellicom som en ung Claire
* Kenny Aernouts som en ung Andreas
* Terry Norris som John
* Marta Dusseldorp som Monique
* Robert Menzies som David
* Chris Haywood som en pastor
* Norman Kaye som Gerald
* Joey Kennedy som Sally
* Liz Windsor som Maudie

## Referanser


## Eksterne lenker
*
Uskyld (film fra 1985)

***Uskyld*** (originaltittel: *Den kroniske uskyld*) er et dansk ungdoms-drama fra , regissert av Edward Fleming.

## Handling
Janus og Tore er to bestevenner som går siste året ved en videregående skole i Danmark. En kveld møter de den nye jenta ved skolen, Helle, på en fest. Tore blir snart forelsket i henne, og de begynner et forhold. Men moren til Helle blir også interessert i Tore.

## Skuespillere
* Allan Olsen som Janus Tolne
* Thomas Algren som Tore Reimer
* Simone Bendix som Helle Junkersen
* Susse Wold som Fru Junkersen
* Per Pallesen som herr Tolne, faren til Janus
* Lisbet Dahl som fru Tolne, moren til Janus
* Anne-Lise Gabold som Fru Reimer
* Helle Fastrup som Inger
* Axel Strøbye som en rektor
* Ilse Rande som en sykepleier
* Ole Ernst som Poul

## Referanser


## Eksterne lenker
*
Piezonotus

***Piezonotus*** er en slekt av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde. 

## Utseende
Middelsstore, kraftige, svarte snutebiller med kort snute. Snuten er kort og bred. Antennene er knebøyde og forholdsvis lange, festet nær spissen av snuten. Dekkvingene er ovale.

## Levevis
Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter.

## Utbredelse
Gruppen er utbredt i Sørøst-Asia og Indonesia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Celeuthetini]]** Lacordaire, 1863
******** Slekten ***Piezonotus*** Schönherr, 1834
********* *[[Piezonotus albolineatus]]* Heller, 1941
********* *[[Piezonotus asper]]* (Pascoe, 1881)
********* *[[Piezonotus dammerincola]]* Heller, 1941
********* *[[Piezonotus diversus]]* Pascoe, 1883
********* *[[Piezonotus gibbus]]* Boheman, 1843
********* *[[Piezonotus hirayamai]]* Kônô, 1942
********* *[[Piezonotus innominatus]]* Heller, 1941
********* *[[Piezonotus javanus]]* Faust, 1896
********* *[[Piezonotus kalidupae]]* Heller, 1914
********* *[[Piezonotus segnis]]* Heller, 1941
********* *[[Piezonotus sumbawanus]]* Heller, 1941
********* *[[Piezonotus suturalis]]* Gyllenhal, 1834
********* *[[Piezonotus tenimberi]]* Heller, 1941
********* *[[Piezonotus ternatensis]]* (Guérin-Méneville, 1841)
********* *[[Piezonotus toxopeusi]]* Voss, 1940

## Referanser




## Eksterne lenker

*
Fritjof M. Åldstedt

**Fritjof Magnussøn Åldstedt** (1924–2005) var en norsk redaktør, mest kjent som sjefredaktør i *[[Adresseavisen]]* i Trondheim.

Han vokste opp på Byåsen. Hans far, Magnus Åldstedt, var forretningsmann og revyskuespiller på Hjorten.

Han tok artium i 1944 og begynte som journalist i *Adresseavisen* i 1946. Han ble redaksjonssekretær i 1955, reportasjesjef i 1961 og nyhetsredaktør i 1963. Åldstedt var sjefredaktør med ansvar for nyhetsdekningen fra 1969 til 1989. Sjefredaktøransvaret i avisen var delt med en sjefredaktør for politikk.

Åldstedt holdt presseetikken høyt. Som redaktør satte han ikke bare standarden for medarbeiderne i egen avis, men bidrog også til å revidere Vær varsom-plakaten og Redaktørplakaten.

Han var medlem av hovedstyret i Norsk Presseforbund og Norsk Redaktørforening, styremedlem i NTB og styremedlem i Høyres Pressebyrå, senere Norpress.

Åldstedt var formann i sin lokale rotaryklubb og ble tildelt den høyeste utmerkelsen for rotarianere, Paul Harris Fellow.

## Referanser
Uskyld (film fra 1937)

***Uskyld*** (tsjekkisk originaltittel: *Panenství*) er en tsjekkoslovakisk dramafilm fra , regissert av Otakar Vávra.

## Handling
Den unge og attraktive Hana blir kastet ut hjemmefra, etter at moren hennes oppdager at stefaren hennes seksuelt trakasserer Hana. Hun skaffer seg en jobb ved en kafé, hvor hennes nye sjef og flere av de mannlige kundene snart blir interessert i henne. Hana, som blir frastøtt av menn, avviser tilbudene deres og kostbare gaver.

Men hun forelsker seg senere i en ung komponist, Pavel, men han blir snart alvorlig syk. Bare en medisinsk behandling som koster veldig mye penger kan redde livet hans. Hana begynner derfor å vurdere om hun burde akseptere det usømmelige forslaget fra en av kundene hennes, slik at hun kan skaffe pengene som trengs for Pavels terapi.

## Skuespillere
* Lída Baarová som Hana Polácková
* Jaroslava Skorkovská som Hanina
* Frantisek Kreuzmann som Hanin Otcím
* Ladislav Bohác som Pavel Jimes
* Zdenek Stepánek som Josef Nevostrý
* Adina Mandlová som Lili
* Bozena Sustrová som Mary
* Jaroslav Prucha som Rudolf Res
* Frantisek Filipovský som Císník Jenda

## Referanser


## Eksterne lenker
*
Johanne Borchgrevink

**Johanne Christiane Borchgrevink** (født *Wang* 23. januar 1836 i Christiania, død 31. mai 1924 samme sted)  var en norsk misjonær og lærer.

Hennes foreldre var Christian Kolbjørnsen Wang og Engelke Trondsen. Sammen med sin ektemann Christian Døderlein Borchgrevink spilte hun nøkkelrolle i den norske misjonsvirksomheten i Madagaskar drevet av Det Norske Misjonsselskap. I 1872 grunnla og drev hun en kostskole for piker i Antsahamanitra, et *pigeasyl* i Tananarive fra 1872. Paret dro tilbake til Norge i 1912.

## Verker
* En rekke artikler i *[[Norsk Misjonstidende]]* i årene fra 1872 og i *[[Missionslæsning for Kvindeforeninger]]* i årene fra 1884
* *Fra Pigeasylet i Antananarivo*, 1885

## Kilder
* Bakken, Berit Øiseth. (5. august 2016). Anne Evensen Brandfjeld. I *[[Norsk biografisk leksikon]]*.

## Referanser
Minnesota Vikings i NFL-sesongen 2023

**Minnesota Vikings** spilte i  lagets 63. sesong i National Football League, åttende i U.S. Bank Stadium og andre under hovedtrener Kevin O’Connell og general manager Kwesi Adofo-Mensah. Etter et nederlag mot Denver Broncos i uke 11 var det ikke lenger mulig for laget å tangere fjorårets sesongresultat på 13–4, og etter et nederlag mot Detroit Lions i uke 18 kunne de ikke lenger nå sluttspillet.

Flere viktige spillere forlot laget under offseasonen, blant andre wide receiver Adam Thielen som ble frigitt 10. mars og running back Dalvin Cook, som ble frigitt 8. juni.

## Offseason
### Signeringer

### Spillere ut

### Draft

**Draftbytter**

## Personale ved sesongslutt

## Spillerstall ved sesongslutt

## Sesongoppkjøring

## Seriespill
### Terminliste

**Noter**
* Divisjonslag vises i **fet** tekst.

### Kampreferater
#### Uke 1: mot Tampa Bay Buccaneers

#### Uke 2: at Philadelphia Eagles

#### Uke 3: mot Los Angeles Chargers

#### Uke 4: at Carolina Panthers

#### Uke 5: mot Kansas City Chiefs

#### Uke 6: at Chicago Bears

#### Uke 7: mot San Francisco 49ers

#### Uke 8: at Green Bay Packers

#### Uke 9: at Atlanta Falcons

#### Uke 10: mot New Orleans Saints

#### Uke 11: at Denver Broncos

#### Uke 12: mot Chicago Bears

#### Uke 14: at Las Vegas Raiders

#### Uke 15: at Cincinnati Bengals

#### Uke 16: mot Detroit Lions

#### Uke 17: mot Green Bay Packers

#### Uke 18: at Detroit Lions

### Tabeller
#### Divisjon

#### Conference

## Referanser


## Eksterne lenker
*
Atlanta Falcons i NFL-sesongen 2023

**Atlanta Falcons** spilte i  lagets 58. sesong i National Football League, syvende i Mercedes-Benz Stadium, tredje under general manager Terry Fontenot og tredje og siste under hovedtrener Arthur Smith. Falcons klarte ikke å forbedre på fjorårets sesongresultat på 7–10 og gikk glipp av sluttspillet for syvende sesong på rad. Laget tangerte antallet seiere fra fjoråret med en seier over Indianapolis Colts i uke 16.

## Draft

**Draftbytter**

## Personale ved sesongslutt

## Spillerstall ved sesongslutt

## Sesongoppkjøring

## Seriespill
### Terminliste

**Noter**
* Divisjonslag vises i **fet** tekst.

### Kampreferater
#### Uke 1: mot Carolina Panthers

#### Uke 2: mot Green Bay Packers

#### Uke 3: at Detroit Lions

#### Uke 4: at Jacksonville Jaguars
**[[NFL International Series|NFL London games]]**

#### Uke 5: mot Houston Texans

#### Uke 6: mot Washington Commanders

#### Uke 7: at Tampa Bay Buccaneers

#### Uke 8: at Tennessee Titans

#### Uke 9: mot Minnesota Vikings

#### Uke 10: at Arizona Cardinals

#### Uke 12: mot New Orleans Saints

#### Uke 13: at New York Jets

#### Uke 14: mot Tampa Bay Buccaneers

#### Uke 15: at Carolina Panthers

#### Uke 16: mot Indianapolis Colts

#### Uke 17: at Chicago Bears

#### Uke 18: at New Orleans Saints

### Tabeller
#### Divisjon

#### Conference

## Referanser


## Eksterne lenker
*
Carolina Panthers i NFL-sesongen 2023

**Carolina Panthers** spilte i  lagets 29. sesong i National Football League, tredje med general manager Scott Fitterer og første og eneste under hovedtrener Frank Reich. Panthers startet sesongen 0–6 for første gang siden 1998. Etter et nederlag mot Tennessee Titans i uke 12 var det ikke lenger mulig for dem å forbedre på fjorårets sesongresultat på 7–10, og Reich fikk sparken med Chris Tabor utnevnt som midlertidig hovedtrener. Etter et nederlag mot Tampa Bay Buccaneers i uke 13 kunne Panthers ikke lenger nå sluttspillet, for en sjette sesong på rad.

Laget fikk første pick i NFLs draft i 2023 fra Chicago Bears i bytte mot blant annet wide receiver D.J. Moore, som de brukte på å drafte quarterbacken Bryce Young fra Alabama.

Med et 26–0 nederlag mot Jacksonville Jaguars i uke 17 ble laget garantert det dårligste sesongresultatet i ligaen, og Chicago BEars ble dermed garantert første pick i NFLs draft i 2024. Uken etter tapte de igjen, da 9–0 mot Tampa Bay Buccaneers og endte seriespillet 2–15, lagets dårligste resultat siden 2001.

## Draft

**Draftbytter**

## Personale ved sesongslutt

## Spillerstall ved sesongslutt

## Sesongoppkjøring

## Seriespill
### Terminliste

**Noter**
* Divisjonslag vises i **fet** tekst.

### Kampreferater
#### Uke 1: at Atlanta Falcons

#### Uke 2: mot New Orleans Saints

#### Uke 3: at Seattle Seahawks

#### Uke 4: mot Minnesota Vikings

#### Uke 5: at Detroit Lions

#### Uke 6: at Miami Dolphins

#### Uke 8: mot Houston Texans

#### Uke 9: mot Indianapolis Colts

#### Uke 10: at Chicago Bears

#### Uke 11: mot Dallas Cowboys

#### Uke 12: at Tennessee Titans

#### Uke 13: at Tampa Bay Buccaneers

#### Uke 14: at New Orleans Saints

#### Uke 15: mot Atlanta Falcons

#### Uke 16: mot Green Bay Packers

#### Uke 17: at Jacksonville Jaguars

#### Uke 18: mot Tampa Bay Buccaneers

### Tabeller
#### Divisjon

#### Conference

## Referanser


## Eksterne lenker
*
New Orleans Saints i NFL-sesongen 2023

**New Orleans Saints** spilte i  lagets 57. sesong i National Football League, 48. i Caesars Superdome og andre under hovedtrener Dennis Allen. De forbedret på fjorårets sesongresultat på 7–10, men gikk glipp av sluttspillet for tredje år på rad. Saint hadde samme sesongresultat som Tampa Bay Buccaneers for førsteplass i NFC South, og delte plassen for siste wildcardplass med Green Bay Packers og Seattle Seahawks, men tapte begge tiebreakerne.

## Draft

**Draftbytter**

## Personale ved sesongslutt

## Spillerstall ved sesongslutt

## Sesongoppkjøring

## Seriespill
### Terminliste

**Noter**
* Divisjonslag vises i **fet** tekst.

### Kampreferater
#### Uke 1: mot Tennessee Titans

#### Uke 2: at Carolina Panthers

#### Uke 3: at Green Bay Packers

#### Uke 4: mot Tampa Bay Buccaneers

#### Uke 5: at New England Patriots

#### Uke 6: at Houston Texans

#### Uke 7: mot Jacksonville Jaguars

#### Uke 8: at Indianapolis Colts

#### Uke 9: mot Chicago Bears

#### Uke 10: at Minnesota Vikings

#### Uke 12: at Atlanta Falcons

#### Uke 13: mot Detroit Lions

#### Uke 14: mot Carolina Panthers

#### Uke 15: mot New York Giants

#### Uke 16: at Los Angeles Rams

#### Uke 17: at Tampa Bay Buccaneers

#### Uke 18: mot Atlanta Falcons

### Tabeller
#### Divisjon

#### Conference

## Referanser


## Eksterne lenker
*
Linnea Sælen

**Linnea Sælen** (født 2006) er en norsk fotballspiller som spiller for den tyske klubben VfL Wolfsburg.

Hun debuterte i Toppserien for Arna-Bjørnar i mars 2022, borte mot Brann. 

## Referanser


## Eksterne lenker
*
Moody Church

**The Moody Church** (ofte feilaktiig kalt **Moody Memorial Church**) er en historisk protestantisk kirke i nabolaget Lincoln Park i Chicago i Illinois. Byggingen ble påbegynt i 1924 og kirken stod klar ett år etter, med innvielse den 8. november 1925. 

Kirken er oppkalt etter vekkelsespredikanten Dwight L. Moody; to kirker i Chicago som han forkynte i ble på folkemunne kalt Moody Church (men het aldri det i hans levetid). 

## Eksterne lenker
*The Moody Church
*The Moody Church's history website
*Moody Church Media Resource Library
*Information from the Billy Graham Center's Archive
Moody Bible Institute

**Moody Bible Institute** (**MBI**) er et institutt i Chicago i nabolaget Near North Side. Det ble opprettet i 1886 av vekkelsespredikanten og forretningsmannen Dwight Lyman Moody. MBI har tre ministerier forankret i eitt religiøse formål: Utdannelse, kringkasting og publisering.

## Referanser


## Eksterne lenker
*Moody Bible Institute
Gjerstad prestegjeld

**Gjerstad prestegjeld** var et prestegjeld tilhørende Aust-Nedenes prosti i Agder og Telemark bispedømme i Den norske kirke. Det omfattet sogn i Gjerstad og Vegårshei kommuner i Agder fylke, og hovedkirken var Gjerstad kirke.

Gjerstad prestegjeld og dets sogn er nå en del av Gjerstad kirkelige fellesråd og Vegårshei kirkelige fellesråd, som er underlagt Aust-Nedenes prosti.

## Historikk
*Geriksstaðir sókn* (norrønt) har sin opprinnelse fra kristningen av landet. Gjerstad prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Prestegjeldet er i 1620 omtalt i Graagaas som *Gierrestad Præstegjeld* under Nedenes Prouistij, tilhørende Stavanger stift. Det bestod på denne tiden av Gierrestad hovedkircke, Synneleff kircke og Moland paa Wegursheiden kircke. Ved kgl.res. av 6. mai 1682 ble prestegjeldet overført til det nye Christianssands stift.

Ved kgl.res. av 2. mars 1742 ble prestegjeldet delt i to, med *Gjerrestad* med Vegaardsheien anneks som det ene, og Øster-Riisøer med Søndeled anneks som det annet. Delingen trådte i kraft ved sogneprest Peder Horsters død 30. mars. 1745.

Gjerstad prestegjeld dannet grunnlaget for Gjerstad formannskapsdistrikt, som ble opprettet i 1837.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Gjerstad
* Vegårshei

## Referanser
Muzayna

**Muzayna**, *Muzna* eller *Hazm* (død i 968)  var en andalusisk haremskonkubine.   Hun var slavekonkubine til prins Muhammad ibn Abdullah, sønn av Abdallah ibn Muhammad, emir av kalifatet Córdoba, og mor til kalifen Abd ar-Rahman III. 

Muzayna oppgis å ha opprinnelig vært *rumiyya* (kristen). Hun kan opprinnelig ha hatt navnet Maria.  Hennes opprinnelse er tradisjonelt sagt å ha vært frankisk eller baskisk. Det siste er den mest vanlige antagelse: At hun var barnebarn av Fortún Garcés Cajal og således av kongedømmet Navarras kongefamilie, slekten Aristas. 

Hun falt offer for saqalibaslavehandelen og ble anbragt i emirens sønns harem i Cordoba, drr hun i pakt med sed konverterte til islam og fikk et muslimsk navn.

Hun ble i 889 mor til den blivende kalifen. Da hennes sønn besteg tronen i 912 gav han henne hederstittelen *[[umm Walad]]* ('Mor til herskerens barn') og hun fikk som kalifens mor den høyeste stilling en kvinne kunne ha ved kalifens hoff.

Hennes livshistorie var ikke uvanlig i den muslimska verden: nesten samtlige mødre til abbasidekalifatets herskere var slaver, og i Al-Andalus, der haremene ble befolket med kvinner importert ved slavehandel fra både Afrika (ofte berbere) og det kristne Europa: mødrene til Al-Hakam I (den franske Zukhruf), Al-Mundhir av Córdoba (berberen Athl), Abdallah ibn Muhammad (Ashshar) og Al-Hakam II (Murjan) var alle slavekonkubiner.

## Referanser